негонококови уретрити и цервицити
това са вероятно най-честите спи, чиито причинители доскоро не бяха известни.
причинители - микроби, заемащи междинно място между бактериите и вирусите, наречени хламидии причиняват над половината от негонококовите уретрити у мъжете и  повечето от негонококовите уретрити и цервицити при жените.
път на предаване - полов (причинителите се намират в гениталните секрети)
инкубационен период:
при мъжете - 7 до 28 дни след заразяването.
при жените е трудно да се установи, тъй като повечето инфекции са безсимптомни или слабо изразени.
симптоми:
при мъжете симптомите са близки до тези на гонореята, но обикновено по-слаби и често са по-изразени рано сутрин, когато отверстието на уретрата може да е слепнало от засъхнали секрети.  секретите са  обикновено оскъдни и могат да бъдат както прозрачни, така и гноевидни. при ректални или орални контакти могат да са налице възпаление на правото черво или фарингит. нелекуваната инфекция може да доведе до епидидимит и стесняване на уретрата. друго сериозно усложнение при младите мъже е т.нар. синдром на райтер, включващ уретрит, полиартрит и възпълителни процеси на очите.
при жените инфекцията е най-често безсимптомна, но могат да се наблюдават парене при уриниране, често уриниране, болки при полов акт и др. при възпаление на шийката на матката, от нея се отделя характерен жълт слузесто-гноен секрет. като усложнение може да настъпи възпаление на маточните тръби.
диагностика:
понастоящем вече съществуват модерни методи за лабораторна диагностика на хламидиалната инфекция.